"Setswana Puo ya Gae (HL)/P2 2 DBE/2022 SC/NSC – Kaedi Ya Go Tshwaya KAROLO YA A: POKO MELODI YA POKO – RM Ramagoshi POTSO 1 (POTSO YA TLHAMO) AFORIKABORWA YO MOŠWA – JSS Shole ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 10 go tshwaya tlhamo ya motlhatlhojwa.  Keletso ya mmoki ke go bona ntwa e ya bokhutlong. O eletsa fa batho ba ka emisa go bolaya ba bangwe ka marumo ka ntlha ya fa ntwa e nyeletsa ditšhaba kwa ntle ga go rekegela ope.  Keletso ya mmoki ke gore re latele dikgakololo tsa boammaaruri tse re di tlogeletsweng ke botlhogoputswa gonne fa re sa dire jalo, re latlhegelwa ke boleng.  Mmoki o eletsa fa batho ba ka efoga dintwa, mme ba nna tsebe ntlha mo go tseyeng kgakololo ya gore ntwa ga e age motse.  O eletsa fa dikgwetlho le dikgotlhang tse batho ba itemogelang tsona di ka rarabololwa ka go buisana le go epela selepe.  Keletso ya mmoki ke gore go nne le kagiso e e tlaa dirang gore go se nne le ntwa e e tlholang dintsho tse di tlaa dirang gore bana ba latlhegelwe ke batsadi, fa basadi bona ba sala ba se na banna.  Mmoki o eletsa go bona Aforikaborwa yo mošwa yo o nang le kagiso le kgothatso.  Keletso ya mmoki ke gore Maaforikaborwa a tshwanetse go nna ngatana e le nngwe ba lwe ntwa ya go batla kagiso. Mmoki o eletsa fa ntwa e ka fela gore re khutle go lela.  Mmoki o eletsa go bona Aforikaborwa yo mošwa yo o nang le kagiso le letsididi/ pholo/maikutlo a a ritibetseng.  Keletso ya mmoki ke gore go nne le poelano le boitumelo, mme tsotlhe tse, di tle ka bonako ka ntlha ya gore batho ba a bolaana, mme se se dira gore ditopo di sale di leleane di se na boleng. Keletso ya mmoki ke gore batho ba eme ka dinao ba kgaratlhele gore go nne le boitumelo le kagiso tse di tlhokwang ke botlhe. [10] POTSO 2 (DIPOTSO TSE DIKHUTSHWANE) MADUBEDUBE – JM Lekgetho le ba bangwe 2.1 Bosetlhogo/bosula jwa ntwa. (2) 2.2 Pheteletso – go feteletsa modumo wa marumo ka go o tshwantshanya le modumo wa sefako go supa ka moo go neng go thuntshiwa ka teng. (2) 2.3 Banna ba ile ntweng ba tlogetse malapa/basadi le bana. (2) 2.4 Poeletsomodumo - go utlwatsa molodi o o rileng ka go boeletsa tumammogo 'g'./ Sesura - karolo ya bobedi ya mola e gatelela bokao jwa karolo ya ntlha go bontsha gore ntwa e ke e kgolo. (2) 2.5 Ke ithutile gore ntwa ga e age./Ntwakgolo ke ya molomo./Ntwa e a senya./ Ntwa e tlisa kutlobotlhoko. (2) (Dikarabo tsa batlhatlhojwa tse di nepagetseng di elwe tlhoko.) [10] Kwalololo e ileditswe Phetla"